Roerende nuwe rolprent ontbloot die harde werklikheid van verslawing! - Plectrum
Roerende nuwe rolprent ontbloot die harde werklikheid van verslawing!
November 25, 2019 January 14, 2020 Plectrum film
As alkoholis en dwelmverslaafde het die drie-en-twintigjarige James twee opsies: dood of rehabilitasie. Nadat hy op ’n vliegtuig wakker word met gesigbeserings en geen benul van wat met hom gebeur het nie, besluit hy om na ’n rehabilitasiesentrum toe te gaan waar hy meer ontdek as detoks en terapie. Op sy reis om sy lewe, liggaam en siel te herstel, ontmoet hy soortgelyke gebroke siele met dieselfde doel.
Alhoewel A MILLION LITTLE PIECES nie terughou wanneer dit by die harde realiteite van verslawing kom nie, gaan dit ook oor die herstelproses en vier dit verder liefde, vriendskap en hoop. Dit probeer om ’n realistiese beeld te gee van hoe ’n jongman homself red van selfvernietiging.
“Jy lag en huil nooit so hard en intens soos wanneer jy besig is om te rehabiliteer nie,” verduidelik die regisseur en draaiboekskrywer. “Dit was belangrik om die perfekte balans te vind tussen die lig en die donker … Ek wil graag hê dat fliekgangers die prent positief moet ervaar en met hoop eerder as wanhoop sal wegstap.”
A MILLION LITTLE PIECES word versprei deur Filmfinity (Edms) Bpk. en sal op 7 Februarie 2020 in plaaslike bioskope begin draai.
← Antonio Banderas is puik in Pain & Glory
Bottomless Coffee Band – Bodemlose talent en hart →